Publication: Magyar Közlöny
Issue: MK-2009-157 (Year: 2009, Number: 157)
Era: 2004-2010
Section: szóló 1993. évi XCVI. törvény 12. § (3) bekezdésére is figyelemmel – a személyi jövedelemadóról szóló 1995. évi
Paragraph Index: 214

(14) A Ktv. 61. §-a a következõ (6)–(9) bekezdéssel egészül ki: „(6) A minisztériumok, a Miniszterelnöki Hivatal közszolgálati alapnyilvántartását mint adatfeldolgozó a szolgáltató központ üzemelteti. A minisztérium, a Miniszterelnöki Hivatal a szolgáltató központ elektronikus nyilvántartásában tárolt adatok esetében csak a vele közszolgálati jogviszonyban álló köztisztviselõ adataiba tekinthet be. A szolgáltató központ – az adatfelhasználás dokumentálásával – jogszabályban meghatározott feladatai ellátása érdekében statisztikai adatfeldolgozást végezhet. A minisztériumok, illetve a Miniszterelnöki Hivatal állományába tartozó, illetve velük jogviszonyt létesítõ köztisztviselõtõl nem követelhetõ meg olyan adat igazolása vagy okiratmásolat szolgáltatása, amelyet a szolgáltató központ által üzemeltetett közszolgálati alapnyilvántartás tartalmaz.

Source: https://magyarkozlony.hu/hivatalos-lapok/e45565f2073c3b0c9c13adeb216a4d3aa7e44c5a/dokumentumok/a9afb562f0ea25662748384e05218ef2531658ad/letoltes